นายกรัฐมนตรี ให้กำลังใจผูัประสบอุทกภัย พร้อมอวยพรขอให้ปีใหม่นี้เป็นปีแห่งความสงบสุข
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางลงพื้นที่ตรวจติดตามสถานการณ์อุทกภัยภาคใต้ที่จังหวัดสงขลาและจังหวัดพัทลุง โดยจุดที่สอง เดินทางไปยังที่ว่าการอำเภอควนเนียง จังหวัดสงขลา พร้อมทักทายประชาชนและกล่าวว่ารัฐบาลนำความห่วงใยมาเยี่ยมเยียนผู้ประสบอุทกภัย ซึ่งปีนี้มีฝนตกมากกว่าปกติ ทำให้ระบบคูคลองและชลประทานรับน้ำไม่ไหว ยืนยันรัฐบาลมุ่งมั่นดูแลประชาชนให้ได้รับความเดือดร้อนน้อยที่สุด ทั้งนี้นายกรัฐมนตรี กล่าวเป็นภาษาใต้ บอกรักคนในพื้นที่ว่า "รักจังฮู้" พร้อมชูสัญลักษณ์ไอเลิฟยูนายกรัฐมนตรี ยังอวยพรว่า เนื่องในช่วงปีใหม่ ขอมอบความรักและขอให้ทุกคนพ้น โศก พ้นภัย สมปรารถนา และขอให้เป็นปีแห่งความสงบสุขของบ้านเมือง เป็นปีของความรักความสงบสุขของคนในชาติ เพื่อศาสนาและพระมหากษัตริย์อันเป็นที่รักยิ่งนอกจากนี้ นายกรัฐมนตรี ยังกล่าวถึงความสัมพันธ์ของ 3 ป. ซึ่งประกอบด้วย พลเอกประยุทธ์ จันทร์โอชา , พลเอก ประวิตร วงษ์สุวรรณ และพลเอก อนุพงษ์ เผ่าจินดา ว่า 3 ป.รับประทานข้าวหม้อเดียวกันมาตลอด สมัยก่อนก็ช่วยกันทำกับข้าวทั้งสามคน ซึ่งพลเอก ประวิตร วงษ์สุวรรณ ทำอาหารอร่อยที่สุด เพราะประสบการณ์มาก